રાજકોટમાં બહુમાળી ભવનમાં જ્યાં આખા જિલ્લાની સરકારી કચેરીઓ આવેલી છે ત્યાં સૌથી વધુ ગંદી જોવા મળે છે. સરકારી કર્મચારીઓમાં જ સફાઈ પ્રત્યે કોઈ કેર જોવા મળતી નથી. બહુમાળી ભવનની સીડી અને દીવાલો પર જ પાનની પિચકારી મારેલી જોવા મળે એ સામાન્ય બની ગયું છે. પરિસરમાં કાગળોના ડૂચા પડેલા હોય છે. શૌચાલય તો સાફ જ નથી હોતાં. બહુમાળી ભવનની સ્વચ્છતા રાખવાની બાબતમાં અનેક વખત સત્તાધીશોને રજૂઆતો કરવામાં આવી છે, પણ સ્થિતિમાં કોઈ ફેર પડ્યો નથી. જ્યાં સુધી કર્મચારીઓ જાગૃત નહીં થાય ત્યાં સુધી હાલતમાં સુધારો નહીં થાય તેવું શહેરીજનો કહી રહ્યા છે.